Маці-выхавальніцы ў гарадку — гэта сталыя жанчыны, неабавязкова з педагагічнай адукацыяй, але з пэўным вопытам і пэўнай жыццёвай пазіцыяй, кожная пры прыёме на работу праходзіць псіхалагічнае тэсціраванне. Часта гэта жанчыны, якія сваіх дзяцей ужо выгадавалі, а ўсіх сваіх мацярынскіх памкненняў не задаволілі, адчуваюць у сабе сілы дапамагчы іншым дзецям. Адна з жанчын, Ірына Іванаўна Касіян, нават сама выхоўвалася ў дзіцячым доме. Усяго ў гарадку 12 пастаянных выхавальніц і дзве падменныя — на час выхадных і адпачынку пастаянных маці.